《登龙门塔分得龙门高深四韵 其四》
明代·王弘诲

缥缈丹梯倚翠岑，龙门俯瞰建江深。崖边岩石窥人立，天际空江度鸟音。

身入尘中惭有累，心期物外欲相寻。乾坤俯仰俱陈迹，汗漫何妨尽日临。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。